TVR Cultural le propune telespectatorilor duminică, 26 mai, de la ora 22.55, la „Dialoguri academice”, discuția dintre filosoful Mircea Dumitru, vicepreședintele Academiei Române și gazda emisiunii, cu matematicianul Dan Timotin.
Dan Timotin este doctor în matematică din anul 1986, iar din 1990 este cercetător ştiinţific la Institutul de Matematică „Simion Stoilow” al Academiei Române.
A fost visiting professor la Universitățile din Bordeaux, Lille, Lyon şi Besançon (Franța), Georgia Tech, Georgia State și Indiana University, în Statele Unite ale Americii, şi la Abdus Salam School of Mathematical Sciences în Pakistan.
Dan Timotin a susţinut peste 50 de prezentări la conferințe internaționale din 12 țări și peste 60 de expuneri la evenimente științifice din străinătate şi a făcut parte din comitetele de organizare a peste 30 de manifestări cu participare internațională.
Domeniul general de cercetare al profesorului Dan Timotin este analiza funcţională.
Cele mai multe lucrări ale sale se încadrează în domeniul operatorilor pe spații Hilbert, în particular teoria dilatării multioperatoriale, comportamentul dilatărilor la perturbări de rang finit, tipuri speciale de operatori pe spații de funcții, extinderi de funcții pozitiv definite operatoriale si aplicații în teoria sistemelor.
Dan Timotin este membru al „American Mathematical Society”, iar din 2022 este membru corespondent al Academiei Române.
Gazda „Dialogurilor academice”, Mircea Dumitru, și matematicianul Dan Timotin. Foto: TVR
Program difuzare
- TVR Cultural: duminică, ora 22.55 și vineri, ora 13.30
- TVR Internațional: luni, ora 00.15 (ora României)
Echipa
- Adina Toderașcu - jurnalistă
- Daniel Paraschiv - producător